
OTMAR ODUBER RIBA CASO FLAMINGO: 
‘MA CANSA DI 
KEDA KETO’ 


PROYECTO 
‘REVITALISACION DI 
ORANJESTAD’ PEGA 
PA FALTA DI FONDO 


OPINION: 


GOBERNADOR MESTER 

P 
a tres aña largo a cuminsa un caso cu yama Flamingo 
riba Otmar Oduber, cu yen di acusacion. 
Acusacion pisa, acusacion cu e tin miyones di dollar tur 
caminda, cu e lo a regala tereno, cu el a bende tereno cu 
su yiu a bende tereno, te cu a detene pa dos dia. Pa tres 
aña largo di pena, di dolor y di berguensa, pa su famia y 
amistad, p’esunnan cu a vota p’e. Berguensa no pasobra el 
a haci algo robes, pero berguensa pasobra e ta un hende cu 
a traha cu alma y cuerpo y traha stret y bin cu ley y areglo. 


Awe nan ta papia di integridad y mira kico ta pasando rond, 
ta loke ex-minister di turismo y infrastructura a indica den 
un conferencia cu el a yama dialuna mainta, p’asina trata 
diferente tema entre otro e caso particular aki. Esaki tabata 
loke Otmar Oduber a bisa den su conferencia di prensa. 


E ex-mandatario a indica cu no ta haya integridad den un 
pak’i Cracker Jack. Of bo tin’e of bo no tin’e. Ministerio 
Publico a encarcel’e pa 23 dia den luna di mei. No riba ningun 
acusacion cu tabatin. “Semper ma para pa husticia, y loke ta 
pasando ta inhusticia,” ta loke Oduber a indica den e rueda 
di prensa. 


Tres aña largo el a biba cu inhusticia caba cu ne den tur 
sentido. El a bisa cu ningun hende no ta realisa e dolor paden. 
Financieramente a kibr’e, a caba cu ne. E mesun campaña 
sushi di Booshi, di Mike de Meza cu e ta doño di gas station 
of doño di edificio. 
“Otmar ta doño di Bochincha cu tempo el a sali fo’i politica, 
cu placa di dje y su famia, a hinc’e den e luga, pa hacie un 
exito e tempo ey. Traha pa duna mas di 100 persona trabao. 
Awe a caba cu hasta Bochincha. A caba cu Otmar Oduber 
completo. pasobra Ministerio Publico a dicidi cu ta bay daña 
nomber di un politico.” 


El a bisa cu e no sa si ta acusacion of wega politico. Awo 
tur hende ta acusa otro. Ministerio Publico aparentemente 
a bira un instrumento pa politiconan biba cu otro bao di un 
capa hudicial. 
“Cerca Oduber e fli ey no ta subi mas.” E ta bisa cu el a 
respeta e proceso y pa tres aña largo a wanta golpi di tur 
banda. Emocional, fisico, financiero y tur manera. 


El a bisa si, cu ora e investigacion caba y na november 
ultimo officier van justitie a bisa cu e investigacion lo caba 
medio januari, no ta Otmar a bis’e, cual echo el a presenta 
na prensa tur e documentonan presenta den corte, caminda 


cu ministerio Publico a bisa cu e caso cu Otmar Oduber ta 
lantando contra Ministerio Publico pone un termino p’e caba 
no mester. Pasobra ta rond af e investigacion den dos luna 
y mey, pa mita di januari ta cla. E ora ta bay tuma un deci- 
sion si ta bay persigui Oduber of no. Si lo bay tin un caso 
of vrijwaring, esta lag’e pafo di investigacion of pafo di un 
caso. Esey tabata dos luna pasa tempo cu e tabatin su rueda 
di prensa den su oficina. 


Te awo dos luna despues, ainda e no a haya un contesta di 
Ministerio Publico. Ainda no por bis’e cu lo hib’e corte. “Hiba 
mi corte anto sikiera mi por defende mi mes y caba cu e cos 
ki pa caba. No por keda wanta mi secuestra.” 


Defunto abogado Chris Lejuez a yega di bise cu esaki ta un 
‘hedge hunting’ riba dje y e tabatin rason. Pasobra 100% di 
e acusacionnan ey cu a drenta su cas y a drenta den cas di 
su mama cu ta mita lam, a drenta su camber pa coy docu- 
mento, a cay afo. Te dia di awe, el a bisa, ta biba e conse- 
cuencianan ainda. 


Pa motibo di tur e shisherianan ey y tur e rotzooi den politica 
di purba di yama hende corupto y awo cu tur caso bin dilanti, 
e ta haya rason. 


Ministerio publico no tabatin ningun solo prueba di nada di 
e acusacionnan cu tabatin manera defunto Chris Lejuez a 
bisa e tempo ey. 


Su abogado awe, Vito Carlo, a sinta den tur e interoga- 
cionnan. Bintitres dia Ministerio Publico a cer’e, di cual 
cuater of cinco dia nan a interog’e. E resto di dia nan a hinc’e 
den cel pariba. Un abuso a tuma luga. El a warda y keda keto 
pa basta tempo. Pero ta yega un punto final, el a comenta. 
Den un cel isola di tur hende, caminda cu e cel na banda 
tabatin como 9 pushi, cu ta laga tur nan sushi eyden no ta 
hacie limpi, djey nan tabata ultraha Oduber. 


Nan no tabata percura p’e haya su pañanan, ni cusinchi ni 
deken. Djey ta haci razzia, kita tur su paña pa mira si tin algo 
den cel. 


Despues pone para pafo. tur pa purba di ultraha. Y pa 
despues pidi pa cera Otmar y sin mas y no interog’e. Di cinco 
dia ta bin simpel y bise cu e por bay cas. Oduber a keda keto 
y awo el a cansa di keda keto. 


Otmar Oduber riba caso Flamingo: 


‘Ma cansa di keda keto’ 

F 
or di luna di September di 2022, Minister di Econo- 
mia Geoffrey Wever a anuncia cu gobierno lo inicia cu 
e proyecto pa drecha centro di Oranjestad y cambia e bi- 
sta mahos cu e centro tin pa algun aña caba. Dia 29 di De- 
cember di 2022, mesun minister a anuncia cu DOW a tene 
un destaho publico pa e trabao pa e proyecto cu ta carga 
nomber di “Revitalisacion di Oranjestad” pa e prome fase di 
e proyecto. 


E prome fase ta encera cu lo ta embeyecemento di e area 
den Columbusstraat caminda lo drecha e area di staciona- 
mento, lo drecha e crusada di Ooststraat y Wilhelminastraat 
y tambe lo drecha e caminda completo di Wilhelminastraat. 
Pa e destaho dos compania a inscribi y tabata e compania di 
Arubaanse Wegenbouw cu a gana esaki y a haya mandato 
pa ehecucion di e proyecto aki caminda entre otro lo tin cu 
mas iluminacion, mas mata y lo crea mas espacio pa cu por 
wordo uza como un terasa caminda hende por sinta come y 
bebe algo, hibando combersacion ameno. 


Den mesun periodo di December di 2022, e mandatario a 
mustra tambe riba e aspecto financiero cu ta masha limita 
ya cu ta for di presupuesto di DOW lo tin cu saca esaki pero 


ta for di mesun presupuesto aki lo tin cu saca miyones pa 
drecha cantidad di caretera rond di e isla. 
E prome fase di revitalisacion di Oranjestad mester a inicia 
for di prome siman di luna di Maart pero fin di e luna ta 
yegando y ainda no tin indicacion algun cu esaki lo inicia e 
luna aki ainda. 
Mientras tanto e situacion den centro ta sigui empeora ya cu 
e centro ya no ta atractivo mas pa ni cana eyden y loke si 
por a constata ta e hecho cu DOW a yega un “fontein” banda 
di La Moderna cu santo, loke ta indica cu e placa inverti den 
e fontein aki, a bay perdi, mas tanto pa falta di mantencion 
den ultimo añanan. 


E proyecto aki no ta e unico cu a wordo presenta pa gobierno 
den ultimo lunanan pero tambe por mustra riba edificio di ex 
DOW caminda a mustra cu den e edificio aki lo bin oficina di 
APA y posiblemente un parti di ATA pero pa e proyecto aki 
tampoco tin suficiente fondo financiero y riba presupuesto 
di 2023, no tin fondo aloca pa esaki. 
Mesun cos a sosode cu un edificio nobo pa Cuerpo Policial 
pero aki tambe pa falta di fondo algun di e localidadnan cu 
a wordo indica di lo por bira e warda di polis nobo, a keda 
stanca ya cu no sa unda lo saca placa pa esakinan. 


Proyecto ‘revitalisacion di 
Oranjestad’ pega pa falta di fondo 


Foto: E.E. 

D 
espues di tuma nota 
di declaracionnan di 
ex Minister Otmar Oduber, 
mi ta yega n’e conclusion 
cu berdad cu Aruba tin un 
stempelparlament. 
Unda 
cu a trata e ley pa exone- 
ra ex-Minister Edison Bri- 
esen. 


Ta dicon ningun hende no a pidi copia di e rapport 
di Centrale Accountantdienst (CAD), unda for 
di principio di firmamento di e “contract” cu 
“Tofanelli”, a bay robes caba. Practicamente 
a ser constata door di CAD, cu e hecho aki a 
hole corupcion. Ya for di 14 di juni 2002 CAD a 
indica algun iregularidad. Unda CAD a laga sa 
cu e contract aki tin un suma di 850.000 Dollar 
anual pa organisa e Aruba Music Festival, cu no 


Ministro di Husticia y Asunto Social ta anuncia cu entrante 
23 maart 2023 segun Ley di Molester, durante 30 dia lo tin 
oportunidad pa un y tur tuma conocemento na Departamento 
di Legislacion y Asunto Huridico, Schotlandstraat 53 di un 
peticion di permiso cu a ser haci pa un vuilstortplaats na 
Parkietenbos. Den e periodo aki tur hende por expresa por 
escrito nan desacuerdo cu dunamento di e permiso menciona. 
Esaki mester ta dirigi na Ministro di Husticia y Asunto Social 
mediante director di Departamento di Legislacion y Asunto 
Huridico, Schotlandstraat 53. 


Opinion: 


Gobernador mester manda decision di Parlamento “ter vernieteging” 


Pa: Victor (Toko) Winklaar 


ta cumpli cu ley di contabilidad. 


Como tal e Minister cu firma e acuerdo aki ta responsabel pa su acto. 
Sigur ora di surpasa 100 mil florin, cu de facto mester bay via di un 
destaho publico. Esaki tabata e prome fayo cometi. Na 2004 a bolbe 
cera un acuerdo p’e siguiente 4 añanan, unda un biaha mas CAD t indica 
cu tin iregularidad cometi. Den e rapport di juli 2009 a hala atencion 
di e Minister pa stop inmediatamente e acuerdo aki y pone un paro 
n’e festival, pasobra no a busca ningun conseho di e.o. Departamento 
Hurdico, di ATA y nan no tabata sa mes cu tin un acuerdo asina. Aki 
a papia di un acuerdo di 2010 pa 2013, unda CAD a pone enfasis cu 
e acuerdo nobo di 6.1 miyon florin a viola ley di contabilidad. CAD a 
sigui duda y crea un desconfianza di e fechanan di e acuerdo nobo, y a 
laga sa cu Ministerio Publico lo por determina si inicia un investigacion 
penal. 


P’esey un biaha mas CAD a conseha pa disolve (kibra) e contractnan. 
Ta resulta awor cu ningun Parlamentario (21) no a busca ni e rapport 
aki di CAD, cu awor mi a haya for di Otmar Oduber, kende sin ta 
Parlamentario a logra hay’e p’e duna catedra na tur Parlamentario con 
pa haci nan trabao. Parlamentarionan manera Gerlien Croes y Santos 
do Nasciimento, kendenan sigur ta experto di ley, mester a haci un 
miho trabao, y si kier a cuestiona nan colega Mike de Meza, kende lo 
a haya conseho di abogado pa no bay Casacion, pero mester manda e 
caso bek na Corte di Prome Instancia y entrega un keho na Ministerio 
Publico, pero tur hende tabata den campaña electoral. Y p’awe Mike de 
Meza a bisa cu e kier a stop cu persecucion, loke sigur no tabata caso, 
pero MEP-RAIZ a gara esaki, pa haci nan politica, pero a demostra di ta 
masha bobo mes. 


Gobernador Boekhoudt na mi opinion dia di haya e ley aki pa firma, 
hunto cu Minister Dangui Oduber, mester rechasa esaki, pasobra aki 
Gobierno no ta sirbi pueblo, pero deseo di partidonan di Gobierno, pa 
pueblo paga e placa di 2.1 miyon dollar na “Tofanelli” den un situacion 
financiero malo cu pueblo t’aden. Mester haci mescos cu Gobernador 
Refunjol a haci cu e presupuesto di Gobierno Mike Eman, te cu el a bay 
den un welga di hamber cu no a logra di cambia nada. 


Awe ta ser cuestiona e silencio di e gremionan, sindical y comercial 
den e caso aki. Ami ta bisa acerca cu pueblo (lesa gremionan tambe) 
tabata keto den e exoneracion di CITGO cu a bay cu 320 miyon dollar. 
Aparentemente nos ta hopi tolerante, aceptando tur cos cu Gobierno 
haci cu e pueblo aki. Momento a yega pa vocifera mas duro, de lo 
contrario Aruba lo sink mas ainda. Cu aprobacion di e ley aki pa 
exonera Edison Briesen, Parlamento (mayoria sigur) a faya comple- 
tamente convertiendo Parlamento den un Stempelparlament. Nan 
no ta merecedo di ta representante di pueblo. Ultimo palabra ta na 
Gobernador Boekhoudt pa manda e decision aki “ter vernieteging”. 

R 
ST, cu ta kere cu ta suppose di ta un instancia cu ta hus- 
to, ta traha carta mentiroso, cartau echo cu no ta ber- 
dad. Otmar Oduber den un rueda di prensa dialuna mainta, 
a indica di a mustra esaki den corte. Ora cu nan kier a alar- 
ga su estadia den KIA. RST ta duna informacion falso y por 
a prueba cu nan tabata falso. P’esey e por papia cu e bos cu 
haci tin. RST tabata entrega informacion falso pa purba di 
cera y mantene mas cera y a mustra cu prueba cu esaki no 
ta tuma luga. Landsrecherche ta engaña y manipula y e cos- 
nan aki tin di para. E ta bisa cu semper el a para pa husticia. 
Oduber a cansa di keda keto pasobra e no tin nada di perde 
mas. El a perde tur cos caba. 


Pero su dignidad, su integridad, esey ta nace cu ne y lanta 


cu ne p’e mayornan y famia y no ta lag’e bay y ta muri cu ne. 
Esaki no ta hay’e den Cracker Jack. No ta hay’e cumpra riba 
shelf den supermercado Pero ta yega momento y p’esey 
siman pasa a manda un ultimo carta pa Ministerio Publico, 
riba diaranson, e abogado a mand’e unda cu ta duna nan 
un siman di tempo, cu ta caba diaranson cu si no haya un 
contesta, ta bay bek corte. 
Si ta kere den un sistema hudicial, tin derecho. E mesun ley 
ey ta proteha tambe ora cu inhusticia ta wordo haci. Señora 
husticia tin un cinta na su cara pasobra husticia mester ta 
imparcial. Si Ministerio Publico ta kere cu pa salba nan cara 
ta hiba Otmar corte, e ta cla pa nan. Pero si nan ta husto y 
no ta wordo dirigi ni pa politica, ni pa Hulanda cu por ta kier 
pretende cu tur politico ta mesun cos na Aruba, kier cera 
tur hende y na Hulanda mes ta tur siman nan ta coy politico 
cera, pero no ta scucha esey. 


Si Ministerio Publico ta husto, ta fair y no ta wordo dirigi door 
di ningun hende, manera cu e abogado a bisa, nan mester 
lag’e liber di tur acusacion cu tin aworaki. 


C 
aso ex minister Edison Briesen, a confirma siman pasa, 
cu Parlamento di pais Aruba, ta un centro di incapac- 
idad legislativo, caminda pa colmo e propio legisladonan, 
hendenan cu tin cu percura pa traha leynan pa sigura pro- 
teccion di henter comunidad, mes ta yuda na viola ley cu 
mesun Parlamento aki, a yega di aproba den pasado. 
Den un forma bergonsoso un biaha mas a keda confirma cu 
te na momento cu Parlamentarionan no bira serio, no carga 
nan responsabilidad manera cu nan tin cu carga esaki segun 
e funcion ta exigi, pueblo lo wordo confronta cu mandatari- 
onan cu ta viola leynan cu nan a huramenta pa sirbi, manera 
tabata e caso cu Briesen. 


Parlamentarionan tin cu percura pa e leynan aki wordo 
respeta pa e gabinete na mando y den caso di Briesen, el a 
viola ley di comptabilidad y consecuentemente su persona 
ta keda personalmente responsabel pa firma e acuerdo cu 
e grupo Mericano. 11 miembro di Parlamento a dicidi cu 
nan lo sostene e ley presenta pa Minister di Turismo Dangui 
Oduber, kende pa nostalgia politico y respet pa su tata ex 
Prome Minister Nelson Oduber, a dicidi di “duna Briesen un 
man” den e caso aki di 2.1 miyon florin y pasa e cuenta pa 
pueblo. Ningun Corte di Husticia, ni den prome instancia, 
tampoco Hof of casacion, tabatin e poder legal di pone e ley 
di comptabilidad cu Briesen a viola un banda pa asina e ex 


mandatario keda absolve di paga e suma di 2.1 miyon florin. 
Algun luna atras, Minister Dangui Oduber ya caba a sigura 
miembro di fraccion di AVP, Gerlien Croes, cu ‘cueste loque 
cueste,’ e lo manda e ley Parlamento na luna di Maart ya 
cu en realidad e tabata sigur cu e 11 parlamentarionan cu 
ta sostene su gobierno, a wordo instrui of hasta ordena, pa 
sostene e peticion di Minister Oduber pa exonera sr Briesen 
di e debe miyonario aki. For di e prome orado di fraccion 
di MEP durante tratamento di e ley aki, esta parlamentario 
Marco Berlies, ya caba tabata bisto cu e 11 miembronan di 
e dos fraccionnan cu ta sostene gabinete Wever Croes II, lo 
a sostene e peticion di Minister Oduber, loke a sosode tambe 
den oranan laat di anochi. 


E hecho cu ta insisti cu Parlamentario Mike de Meza lo a 
hunga un rol den henter e proceso aki, ta un ridiculez di 
marca mayor ya cu for di 2008 ora cu Briesen a renoba 
e contract cu e grupo di Merca sin cu tabatin fondo riba 
presupuesto y sin ricibi fondo for di ATA, el a viola e ley di 
comptabilidad. Ningun hende por cambia e violacion ey of 
hasta busca un forma pa desvia tur cos pa asina Briesen no 
mester a carga e peso aki di loke el a comete. 
No tin caso di corupcion, no tin caso di un of otro fraude 
cometi pero enfaticamente cu Briesen a viola un ley cual el 
a huramenta di lo sirbi na tur momento cu e tabata minister 
di turismo. 
No tin eror cometi di parti di ningun otro ex mandatarionan, 
ya cu ta un hecho cu esun cu a presenta e proposicion di ley 
aki na Parlamento, e 11 parlamentarionan cu a sostene e 
concepto di ley aki, ta esunnan cu a sostene y aproba cu ex 
Minister Briesen ta bay liber apesar cu el a hinca pueblo di 
Aruba den un debe di 2.1 miyon florin. 


Otmar Oduber: awe ta deadline pa OM sino ta bay Corte 
Si Ministerio Publico ta husto 
ta lag’e liber di tur acusacion 


Analisis 


Parlamentarionan cu 
mester control’e ta proteha 
accion ilegal di Minister 

D 
ialuna merdia, Minister di Husticia y Asun- 
tonan Social Sr. Rocco Tjon, hunto cu Ko- 
rpschef Sr. Ramon Arnhem, a haci entrega 
simbolicamente na coleganan di Cuerpo Poli- 
cial pa loke ta e bulletproof vestnan. E prome 
carga di alrededor di 200 vest a yega Aruba, 
y den e dianan nos dilanti e departamento di 
bedrijfsvoering di Cuerpo Policial lo zorg pa 
entrega esakinan debidamente na e ekipo. 


Manera ta conoci, aña pasa den lunanan di 
juli y augustus, a tuma e midi di e coleganan 
pa asina por haci e pedido di e vestnan, y 
na mes momento a aloca e fondonan nece- 
sario pa percura cu por financia e vestnan pa 
esakinan por a wordo fabrica, y finalmente 
e dia a yega pa entrega esakinan na Cuerpo 
Policial. Segun e Mandatario, e ta un deber 
di nos como dunado di trabou pa percura cu 
tur colega por tin e materialnan necesario pa 
garantisa nan siguridad na prome luga, pero 
tambe pa nan por eherce nan tareanan na un 
manera eficiente y eficaz, pa asina brinda un 
bon servicio na e pueblo di Aruba. 


Den e dianan tras di lomba, a haci bishitanan 
na diferente wardanan di polis, caminda a tene 
varios combersacion cu coleganan, entre otro 
tocante e proyecto di bulletproof vest, cual a 
indica na nan na maart e entrega di e vestnan 
lo tuma luga. Banda di esaki a toca diferente 
otro proyecto cu tin na caminda, entre otro e 
introduccion di metodonan nobo pa nan por 
eherce nan trabou mucho mas miho, manera 
bodycameras, cual lo yega Aruba na final di 
april, cual na un forma piloto lo wordo intro- 
duci na Cuerpo Policial. 


Por ultimo, Minister Tjon a indica cu e ta suma- 
mente satisfecho cu e entrega di e bulletproof 
vestnan y a indica cu di e forma aki lo sigui 
traha cu Alto Mando como tambe Sindicato di 
Polis, pa asina percura cu e ekipo di Cuerpo 
Policial por haya e recursonan cu nan tin 
mester di dje pa por eherce nan trabounan 
debidamente. 


Minister Rocco Tjon: 


A haci entrega di e prome carga di 
bulletproof vest na Cuerpo Policial di Aruba 

D 
urante e siman di 22 pa 24 maart 2023, delegacion di Aruba lo ta rep- 
resentando nos naturalesa na New York durante e conferencia di awa. 
E aña aki e United Nations Water Conference a wordo organisa door di Hu- 
landa conhuntamente cu Republica di Tajikistan. 


E meta di e conferencia ta pa trece stakeholders di diferente sector pa 
hunto acelera e implementacion y mehora e impacto di e retonan relatando 
na awa na mundo. E tres principionan cu lo guia e conferencia ta inclusiv- 
idad, tuma accion y intersectorial. 


Di awa nos ta biba, e ta un recurso esencial cu ta crucial pa e bienestar di 
hende, produccion di energia y alimento, un ecosistema saludabel, adap- 
tacion di clima, e reduccion di pobresa y mucho mas. Awa ta central ora 
ta papia di desaroyo sostenibel, pero contaminacion y uzo excesivo di nos 
recurso di awa a bin cu efectonan negativo pa e salud di hende y activi- 
dadnan economico. Acceso na awa limpi ta un derecho humano basico 


Minister Ursell Arends: 


Aruba ta participando na e UN Water Conference 2023 


y asina mes tin miyones di personanan rond 
mundo cu ainda no tin acceso na esaki. Ta 
rekeri accion urgente pa garantisa un distri- 
buimento sostenibel di awa pa tur necesidad 
basico di e ser humano. 


Na Aruba loke nos tin cu corda ta cu nos 
recurso di awa ta nos oceano, e oceano cu 
no solamente ta rondona nos pero e awa di 
lama cu ta conecta cu ful mundo tambe. 
P’esey ta importante pa tin conocemento di e 
desafionan cu otro paisnan ta enfrenta cune 
y tambe fomenta colaboracion specialmente 
entre e islanan den Caribe. Asina por tuma 
accionnan responsabel y trece solucionnan 
sostenibel cu ta tene consideracion cu nos 
naturalesa. 


Minister Ursell Arends, encarga cu Naturalesa 
hunto cu Prome Minister Evelyn Wever-Croes 
lo ta participando na diferente di e sesionnan 
unda lo enfatisa riba e compromisonan cu 
Aruba a propone pa loke trata e Metanan di 
Desaroyo Sostenibel(SDG’s). 

D 
espues cu na september 2022 a firma un acuerdo pa 
prome biaha, na maart 2023, Aruba Tourism Authority y 
Comite Olimpico Arubano a bolbe firma un acuerdo, e biaha 
aki pa 2023. 
Durante un conferencia di prensa Ronella Croes- CEO di 
A.T.A., Wanda Broeksema- Presidente di C.O.A. y Nicole 
Hoevertsz- Secretario General di C.O.A. a firma e acuerdo 
aki. 


Ronella Croes, CEO di A.T.A. a probecha pa felicita C.O.A. 
cu nan oficina nobo y tambe cu nan ceremonia di apertura. 
Manera a indica aña pasa, ambos organisacion ta pone hopi 
atencion na traha como socio, pues ta mira e relacion aki 
como un “partnership”. Pa ambos organisacion e ta impor- 
tante pa e acuerdo aki bira un compromiso pa termino largo, 
pa di e forma ey e bira algo sostenibel. 
Pa A.T.A., e asociacion aki ta uno natural, mirando cu e atle- 
tanan cu C.O.A. ta cultiva y desaroya ta representa nos pais 
dignamente y  ta un promocion grandi pa Aruba, pa medio 


di nan participacion den diferente competencia, na dife- 
rente pais. Sin lubida e promocion grandi cu Aruba ta haya 
durante weganan olimpico. 


Durante e conferencia di prensa a enfoca tambe riba e impor- 
tancia di tin un asociacion entre A.T.A. y e mundo deportivo 
mirando cu hopi peticion ta drenta na A.T.A. pa duna aporte 
na deporte. E maneho di A.T.A. pa cu esaki ta primordial- 
mente basa riba duna aporte na eventonan local cu ta 
conduci entre otro na atraccion di un cantidad di bishitante 
di afo. A.T.A. ta considera calidad di produccion di e evento 
y si e ta yuda posiciona Aruba di cierto manera. Por pensa 
aki riba hecho cu A.T.A. ta duna su aporte na un eventonan 
mane por ehempel Beach Tennis, KLM Marathon, Aruba Hi 
Winds, y eventonan di golf. 


Adicionalmente e competencianan internacional na Aruba 
cu A.T.A. ta envolvi aden ta duna atletanan local e oportun- 
idad pa competi na Aruba riba nivel internacional. Tambe 
A.T.A. ta reconoce e rol cu deporte tin den yuda forma comu- 
nidad y hobennan. 


A.T.A. ta considera e relacion cu C.O.A como uno special ya 
cu ta reconoce netamente e importancia di embahadornan 
olimpico cu ta promociona Aruba internacionalmente. 


A.T.A. y COA a firma un acuerdo pa 2023 

E 
fin di siman aki, dianan 24, 25 y 26 
maart 2023 lo ta un fin di siman 
deportivo. 
Commissie 
Korpsviering 
Aruba ta organisa un tremendo even- 
to deportivo di “Kickball Tournament”. 
Despues di un tremendo actividad y 
acogida riba dia di Polis aña pasa. E 
comision no a drumi y a cuminsa tra- 
ha duro riba siguiente proyectonan. Di 
e forma aki prepara tambe pa siman di 
polis den luna di augustus. 


Diferente 
departamento 
uniforma 
lo bataya contra otro riba Flatstone 
Ballpark. 
Dia 24 maart cuminsando pa 6 ‘or 
atardi nos tin e siguiente teamnan cu 
lo enfrenta otro. 
6:00pm Arumil vs KPA 1 
7:00pm GNC vs KIA 
8:00pm KPA 2 vs DOW 


9:00pm EMS vs CEA 
10:00pm Ambulance vs Douane 
11:00pm Immigracion vs Cuerpo di 
Bombero 


Dia 25 maart cuminsando pa 12’or 
merdia: 
12:00pm CEA vs Ambulance 
1:00pm KIA vs Arumil 
2:00pm GNC vs KPA 2 
3:00pm Cuerpo di Bombero vs KPA 1 
4:00pm Douane vs DOW 
5:00pm CEA vs KPA 2 
6:00pm Arumil vs Immigracion 
7:00pm GNC vs EMS 
8:00pm Ambulance vs KIA 
9:00pm Immigracion vs EMS 
10:00pm Douane vs KPA 1 
11:00pm DOW vs Cuerpo di Bombero 


Dia 26 maart cuminsando pa 10’or 


mainta e teamnan cu a clasifica lo 
hunga pa 1e y di 2do luga tambe di 3er 
y di 4 luga. Pa cera e gran torneo aki 
e banda “Mellow Band” lo deleita tur 
presente y lo pone bon ambiente pa un 
y tur. 


Sin lubida cu lo tin bebida y cuminda 
bon surti pa grandi y chikito. E comision 
y Cuerpo Policial Aruba ta invita pa bin 
wak nos polisnan y diferente departa- 
mento uniforma riba veld di Flatstone 
pa un dia familiar pa grandi y chikito. 


Diferente departamento uniforma lo ta riba veld 


Kickball Tournament entre cuerpo uniforma 

D 
ialuna mainta dia 20 di maart, Prome Minister Evelyn 
Wever-Croes a publica su relato anual di su ministerio 
pa aña 2022. Den e relato annual, riba pagina 31, tin e relato 
di gastonan di oficina di Prome Minister na unda cu ta indica 
cu cifranan concreto cu e gastonan di Prome Minister Wev- 
er-Croes ta 9 miyon florin pa aña mas abou cu e gastonan di 
ex-prome minister Eman. 


PERSONAL: 
Den e acuerdo di gobernacion desde Gabinete Wever-Croes 
I, a palabra cu Gobierno di Gabinete Wever-Croes lo traha 
cu menos personal cu e cantidad di personal cu tawata tin 
den e Gabinetenan Eman di AVP. 


Gabinetenan Eman no tawata tin un maximo di personal y 
cierto momento, ex prome minister Mike Eman na final di su 
periodo tawata tin 147 persona trahando p’e. Pa Gabinete 
Wever-Croes I esaki a wordo considera un abuso y a palabra 
na 2017 cu cada ministerio ta traha cu un maximo di 25 
persona. E e palabracion aki a continua den Gabinete Wever- 
Croes II. 


SALARIO: 
Na fin di 2022, e oficina di Minister President Wever-Croes 
tawata conta cu 23 persona cu ta henter e ekipo cu ta traha 
na e oficina aki cu ta inclui, siguridad, chauffeur, secre- 
tarianan, personal di limpiesa, personal administrativo, 
consehero, vocero. Tur segun e organogram cu ta aproba 
door di Departamento di Recurso Humano. 


Prome Minister: “Claro cu e cantidad aki no ta suficiente 
pa haci tur e trabou cu mester wordo haci. Y manera tur 
otro caminda den sector publico, mi oficina tambe tin falta 
di mas personal, pero mi personal ta traha duro pa e trabou 
wordo haci cu eficiencia”. 


Si compara e cantidad aki cu e oficina di e ex prome minister 
Eman di AVP, e diferencia ta 124 persona menos y 9 miyon 
florin menos, 80% menos. Si conta e 5 añanan di Prome 
Minister Wever-Croes, esaki ta un reduccion di gasto di 45 
miyon florin. 


Tambe tin otro gastonan di mandatario Wever-Croes y ex 
mandatario Eman. Entre otro gastonan di biahe, promocion 
y mercadeo, di lease auto. 


E diferencia di esakinan ta casi 1 miyon florin entre e Prome 
Minister actual y e ex prome minister Eman, asina mes 
teniendo cuenta cu tur prijs a subi den e 5 añanan aki di 
Wever-Croes. Den total, maneho di Prome Minister Evelyn 
Wever-Croes den averahe ta scapa pais Aruba 10 miyon 
florin pa aña desde 2017. Apesar cu tawata 5 aña hopi pisa, 
mester bisa si cu ta remarcabel cu Prome Minister Wever- 
Croes, cu menos hende, menos presupuesto a logra hopi 
mas cu e ex prome minister di AVP. 


Gastonan di oficina di Prome Minister Wever-Croes ta 9 miyon 
florin pa aña mas abou cu e gastonan di Ex-Prome Minister Eman 


Bin bishita nos y probecha! 


Paña di bon calidad na bon prijs. 


Adres: Avenida Milio J. Croes 47 local 3 
Telefon: 5646733 – 5653466 
E-mail: info@carlymar.com 

E 
tema di aña 2023 di e dia Inter- 
nacional pa combati racismo, dia 
21 di maart, ta enfoca riba e urgen- 
cia pa elimina esaki, 75 aña despues 
cu a adopta e Declaracion Universal di 
Derecho Humano (Universal Declara- 
tion of Human Rights, UDHR). Na aña 
1948 e comunidad internacional a bay 
di acuerdo cu un cantidad di norma y 
balor ta pertenece automaticamente 
na cada un ser humano. 


Su derechonan no ta depende si e 
pais of estado, caminda e ser humano 
ta biba, ta dune le e derechonan aki. 
Reino Hulandes of Hulanda a firma 
e Tratado aki, pues e ta conta pa tur 
persona cu ta biba den Reino Hulandes. 
UDHR ta forma e plano pa normanan 
internacional di derecho humano. Tur 
hende tin e derecho riba tur derecho 
y libertad, sin ningun distincion na 
ningun forma, manera por ehempel e 
color di bo cuero. Sinembargo, racismo 
ta continua di afecta bida di person- 
anan rond mundo, inclusivo Aruba. 
Ignorancia ta un escogencia 


Na Aruba e situacion ta asina, cu esnan 
cu ta wordo discrimina no ta sinti cu 
nan por admiti esaki publicamente, 
pasobra mesora nan lo wordo ataca 
of nan lo experiencia exclusion social 
na trabou of den nan circulo social. 
E miedo pa expresa opinion tocante 
di e trato, cu hende di color ta expe- 
riencia na Aruba, ta uno real. P’esey 
e ta importante pa defende Derecho 
Humano y no ridiculisa e ciudadano cu 
ta haci uzo di su derecho. 


Algo cu Minister Presidente Evelyn 
Wever Croes a participa na dje: Dia 6 
di februari, durante su conferencia 
di prensa, el uza palabranan manera 
‘anti-social’ pa esnan cu a expresa 
nan mal contento cu e dump. Den mi 
caso el compara mi persona cu un 
mucha desobediente cu ta lanta para 
den klas pa canta ora juffrouw ta duna 


les. Prueba cu den su opinion, derecho 
humano no ta conta pa tur hende of cu 
e tin e derecho pa dicidi ki ora un ser 
humano (di color) por protesta. No, MP 
Evelyn Wever-Croes, no ta abo ta dicidi, 
ni Rey Willem Alexander, ni Universidad, 
ken ta decente y ki momento y manera 
di protesta ta miho. Esnan cu ta pensa 
asina te awe, probablemente no a 
emancipa nan mente for di sclavitud y 
colonialismo mental. 


E cadenanan di sclavitud lo por a 
wordo kita for di e curpa di nos ante- 
pasadonan, pero cu e indoctrinacion y 
colonialismo den nos Gobierno, comu- 
nidad y educacion, ta keda na nos mes 
pa libera nos mente! Y e ultimo frase 
aki ta conta pa tur hende, irespeto di 
bo color, cu a wordo indoctrina exitos- 
amente y no a scoge pa educa su mes. 
Pasobra den e epoca aki di informacion 
digitalisa, ignorancia ta un escogencia! 


E pregunta primordial awor ta keda: 
Ausencia di ignorancia, ta nifica pres- 
encia di intencion? 


Eliminacion di Racismo na Aruba 
Mi kier clausura y bisa, cu e ultimo 
lunanan despues di e protesta dia 31 
di januari 2023, tawata uno fenom- 
enal. Banda di entrevista y charla, mi 
a encontra tres activista pa Derecho 
Humano. 
Hunto 
nos 
a 
crea 
un 
Plataforma nobo pa Derecho Humano 
na Aruba. Nos a lansa nos FB Page 
HRAAruba (Human Rights Activists 
Aruba) riba dia 18 di maart. Siman 
pasa mi a encuentra e Representante 
Fiho di Nacionnan Uni pa Estado Reino 
Hulandes, cu ta staciona na Geneva, 
meneer Paul Bekkers. 


Paul Bekkers tawata interesa pa lesa 
mi rapport: “Nou Breekt Mijn Klomp”, 
cu ta trata violacion di varios tratado 
internacional, entre otro Prohibicion di 
Discriminacion a base di Nacionalidad, 
cu ta afecta hobennan nac’i na Aruba, 
cu kier sigui studia, pero cu no tin 
Nacionalidad Hulandes. E rapport aki 
tambe a wordo discuti ora mi a wordo 
invita door di Ministerio di Asunto 
Domestico y Reino Hulandes pa un 
entrevista inicial tocante mi protesta. 


E reunion aki a tuma luga na 
Representacion Hulandes Oranjestad 
(VNO). Caminda durante 1 ora y mey 
informacion valioso por a wordo inter- 
cambia. E siman aki mi lo sinta na mesa 
cu e Rector Magnificus y e Presidente 
di e ‘College van Curatoren’, ambos 
di Universidad di Aruba, tocante mi 
protesta y e Historia di Sclavitud. E 
logro mas importante pa mi, ta cu awor, 
aunke e Comision di Conmemoracion 
di Sclavitud Aruba, bou liderazgo di 
Minister di Cultura Xiomara Maduro, 
ta nenga di invita mi, despues cu mi 
a participa y entrega ideanan pa cu 
e conmemoracion aki via e-mail y 
personal, cu algun personanan organ- 
isacionnan di descendencia Africano, 
awor si a wordo invita. Un paso chikito 
mas cerca di Eliminacion di Racismo na 
Aruba! 


Gisele-Mireille Sint Jago (PP): 


Dia Internacional pa Eliminacion di Racismo y Discriminacion Racial 

D 
iahuebs ultimo durante e reunion publico 
sr. Mike de Meza, den un momento cu su 
consenshi a morde den prome tanda, a dici- 
di di menciona e berdad riba algun punto di 
e caso di Lee Tofanelli and Associates (LTA). 
Sr. de Meza a menciona den su discurso den 
Parlamento cu e, e tempo ey como Minister di 
AVP, a laga traha un carta den cual e ta “trek 
in y finalisa” e caso di “vrijwaring” contra sr. 
Edison Briesen. E “confesion” aki a trece gran 
confusion, polemica y disgusto bao di e “hala 
nobo” di e fraccion di AVP, cu supuestamente 
no tabata na altura di esaki. Mike de Meza 
a hasta bergonsa e hala nobo di AVP ya cu 
ambos Ryçond y Gerlien a declara cu ainda 
tin caminda pa persigui sr. Briesen y pa lag’e 
para responsabel pa e daño cu mester paga 
LTA. Sinembargo, Mike de Meza a informa nan 
publicamente y a bisa cu esaki no ta berdad, 
pasobra e mes a traha e carta cu ta termina y 
trek in e caso aki. 


Ademas di esaki, loke sr.de Meza NO ta 
splica ta, cu tin un di dos carta! E segundo 
carta aki, traha y firma 4 di Mei 2017 entre e 
abogado di Pais Aruba sr. Chris Lejuez (QEPD) 
y sr. Briesen, ta “establece” 5 punto cual ta 
prohibi y no ta duna espacio algun pa cual- 
kier otro gobierno di Aruba por lanta e caso 
aki bek contra sr. Briesen den cualkier forma 
den futuro. Ban pasa riba e 5 puntonan aki 
di e segundo carta aki, ya cu e prome carta 
tabata e PETICION di sr. de Meza pa termina e 
caso contra Briesen y e di dos ta e ACUERDO 
final entre dos partidonan aki; 


• Punto 1: Door di firma e acuerdo aki ambos 
partido ta dicidi pa termina e caso den prome 
instancia na Aruba bao di number AR 879 
di 2012, den cual pais Aruba a tene sr.Eddie 
Briesen personalmente responsabel den e 
caso di LTA contra pais Aruba. 
• Punto 2: Cada partido ta carga su mesun 
costonan di e caso aki cu a wordo termina. 
• Punto 3: Pais Aruba lo pidi Corte den prome 
instancia pa e caso contra sr. Briesen wordo 
destrui y termina dentro di 3 dia despues di a 
firma e acuerdo aki. 


Parlamentario Marco Berlis (MEP): 


Ta AVP mes a exonera sr. Eddie Briesen atraves di dos carta 


Nan ta papia di un carta so pero ta keto riba e di dos carta 


• Punto 4: Ambos partido ta declara cu e caso aki 
a wordo finalisa y regla segun deseo di ambos 
partido y cu no tin nada mas di ricibi of exigi 
di otro y a dicidi pa duna otro un “kwijting 
incondicional.” 
• Punto 5: Ambos partido ta tuma distancia 
di e derecho pa den futuro kibra e acuerdo 
aki y pa rebiba e caso di vrijwaring. 
• Firma pa: Abogado representando pais 
Aruba y sr. Edison Briesen. 


Manera pueblo por wak, e caso contra sr. Briesen no por wordo habri ni 
persigui mas! E forma con a formula e carta aki pa termina e caso aki 
di forma incondicional, y cu no tin espacio pa niun sorto di forma bolbe 
habri e caso. E fabula y mentira grandi di AVP cu ta insisti cu gobierno por 
a habri e caso aki bek na 2017 ta cay na awa, y awor pueblo por wak y 
compronde cu AVP, MAS y Marisol un biaha mas ta gaña y kier plak esaki 
riba coalicion. 


Marisol y Mike Eman kier drenta gobierno basa riba mentira. Esey ta e bon 
comun cu nan ta propaganda? Pueblo a wordo presenta cu prueba y docu- 
mento pa asina cada un por wak ken te “gañado comun” y kendenan ta 
actua segun ley y bienestar di nos pais! 

E 
gobierno di Evelyn Wever-Croes 2 y e minister di inte- 
gridad a firma un acuerdo pa Ecotech converti e sushi 
den envirobales y dera nan den buraco nan grandi na Sero 
Teishi.  


Loke Evelyn y Minister di integridad no a bisa ta, cu nan ta 
bende e santo cu ta wordo saka na Sero Teishi. E cantidad 
di santo cu ta wordo saca ta bastante.  


Den e video por wak con ATCO su truck di 40 yarda, varios 
biaha pa dia ta saca e santo for di Sero Teishi, y hibe na 
e Hotel den Construction na Palm Beach. ATCO ta bende 
e santo pa yena Fundeshi di cas rond di Aruba. E ta un 
negoshi rondo y ta costa 20 florin pa yarda y ta sigur cu 
e no ta wordo desconta di e prijs barbaro cu Ecotech ta 
cobra pais Aruba.  


No tin suficiente cu e Gobierno di Evelyn Wever Croes 2, di 
cobra pueblo f. 192,- pa ton di sushi mix. Aruba birando 
mas sushi despues di a cera Dump, y creando diferente 


dumpnan ilegal.  


Un baki sushi di 20 yarda por carga 10 ton di sushi mix, 
rond di f. 2000 pa baki di sushi.  


Prijs ridiculamente halto. Ken ta beneficia di esaki?  E 
compania nan chikito a reuni y a bay abogado pero a ripara 
cu ta un gobierno dictadura tin. 


T 
ur aña en conexion cu Dia di Himno y Bandera, Centro 
di Bario Noord ta organisa nan encuentro pa e Bario di 
Noord y Aruba en General. Fiesta Arubiano 2023 a tuma 
luga dia 18 di maart na unda cu tawata tin entrega di Premio 
Meneer Ovito cu a wordo entrega na un ciudadano ehemplar 
pa e Bario, señora Margarita Juanita Christiaans, conoci pa 
tur como Chichi. 


Señora Margarita no ta desconoci pa bario di Noord. Un 
señora humilde, cariñoso y cu un fe firme cu a traha pa misa 


di Noord como Kosteres, leidster, duna les di Bautismo y 
Confirmacion y tambe ta conoci pa lesa pa defuntonan y 
nobena na cas. Señora Margarita a traha na Reclassering 
semper a traha y yuda muchanan. 


E tawata leidster den Antiliaanse Meisjes Gilde y Arubaanse 
Padvindster Gilde. Señora Margarita semper tawata tin un 
curason cla pa yuda otro y na unda cu tin mester. 
Prome Minister Evelyn Wever-Croes tawata tin e honor di 
a entrega Premio Meneer Ovito na e gran dama aki di nos 
comunidad cu ta laga un legado atras, un ehempel grandi 
pa nos tur siña di dje. No ta importa con ocupa nos por ta, 
semper tin luga pa haci cosnan cu ta impacta bida di otro y 
pa comunidad. 


Prome Minister ta gradici Señora Margarita pa tur loke el a 
haci y lo sigui haci pa e Bario di Noord y pa Aruba y alabes 
Prome Minister ta felicita Señora Margarita cu e premio 
bunita aki cu ta un premio dedica na honor di tur ciudadano 
cu ta resalta manera cu Meneer Ovito (dfm) a resalta den e 
trayectoria di su bida. 


Pabien Señora Margarita 


Pueblo ta esun perhudica 


Prome Minister ta entrega premio Meneer Ovito 
na señora Margarita Juanita Christiaans 

B 
o ta un maestro cu ta traha den 
enseñansa regular of un profesion- 
al den campo di enseñansa y bo ta de- 
sea di specialisa bo mes den educa- 
cion, specificamente desaroyo di curi- 
culo, instruccion y didactica? Bo kier 
mehora e calidad y rendimento di bo 
practica di enseñansa door di haci in- 
vestigacion cu metodo y tecnica cien- 
tificamente proba, ademas aplica y in- 
vestiga esaki den practica? E ora, Mas- 
ter of Science in Education (MSE): Cur- 
riculum & Instruction - Instructional 
Leadership lo ta un estudio sumamente 
interesante pa bo. E master aki no ta 
uno tradicional. E variante cu Wayne 
State College y IPA ta ofrece ta esun di 
Community of Learning. Den e master 
aki, profesional den enseñansa lo ricibi 
guia di dos facilitado pa yega na con- 
ocemento mas profundo den diferente 
aspecto di nan practica profesional. 
Na augustus 2023 Instituto Pedagogi- 
co Arubano (IPA), den colaboracion 
cu Wayne State College di Nebraska, 
pa di dos biaha, ta ofrece e programa 
di master MSE. Den e estudio master 
practico aki bo ta siña hopi mas riba 
tereno di educacion, instruccion, de- 
saroyo di curiculo y didactica pa duna 
forma na enseñansa di siglo 21. 


Sea cu bo ta bini di enseñansa primario, 
avansa, profesional of superior, of ta 
traha den un area relevante den ense- 
ñansa na Aruba, cu e programa aki bo 
por enfoca riba profesionalisacion y 
specialisacion den bo propio area. Na 
final di e estudio e graduado ta ricibi 
un diploma master reconoci di Wayne 
State College. 


Pa por participa na e Master of 
Science in Education Curriculum & 
Instruction- Instructional Leadership 
mester tin: 
1. diploma na nivel HBO of WO y ta 


certifica pa duna les den enseñansa; 
2. experiencia den enseñansa cu un 
minimo di tres aña; 
3. of certificado pedagogico didactico 
cu minimal 5 aña di experiencia den 
campo di enseñansa. 
Si bo no ta para dilanti klas actualmente 
bo lo mester percura pa por tin acceso 
na un scol p’asina bo por cumpli cu e 
tareanan di e estudio. 


Inscripcion ta tuma luga online. Bishita 
www.ipaaruba.com, bay na aanmelden 
y scoge pa Master of Science in 
Education (MSE) y sigui e instruccion. 
E ultimo dia pa inscribi pa e estudio aki 
ta 20 di april 2023. 
Pa mas informacion por bishita nos 
website 
www.ipaaruba.com 
y 
si 
ainda tin cualkier pregunta, por tuma 
contacto cu Studenten Services na 
5243100. 


Inscripcion pa e estudio nivel master di 
Wayne State College cu IPA ta habri 

S 
iman pasa, Miembronan di team na Hilton Aruba a 
bisa te aworo na nan General Manager, un estimado 
lider, Vasco v. Baselli, despues di tres aña y mey. Cu mas 
di tres decada di conocemento y experiencia, Baselli a 
cuminsa su mision na e resort den Mei 2019. Awor, e ta 
bay over na sigui cu un rol corporativo cu Hilton manera 
Vice Presidente di Operations pa e region di Sur America. 
Durante e transcurso di su tempo na Hilton Aruba, 
Vasco a logra forma relacionnan fuerte cu e team. El 
a uza su pasion pa cushina como un manera pa mus- 
tra aprecio na e empleadonan di e resort, semper 
asistiendo e team culinario cu platonan special, incluy- 
endo celebracionnan y dianan di fiesta. Berdadera- 
mente Vasco a contribui na su despedida cu un lunch 
hunto cu e team, creando y cushinando un menu spe- 
cial cu ta refleha algun di su platonan familiar faborito. 
Vasco a bini Hilton Aruba for di Hilton Lima Mira- 
flores na Peru, caminda cu el a gana General Manag- 
er of the Year. Bao su liderazgo, Hilton Aruba Caribbe- 
an Resort & Casino a gana un cantidad di premio [Hil- 
ton Awards] incluyendo: 2021 Market Share Award, 
2021 Customer Award, y Annual Blue Energy Strong 
Award. Adicionalmente na e reconocementonan aki, 
el a wordo premia na 2021 CALA General Manger of 
The Year como tambe Hilton su prestigioso Presiden- 
tial Award of Excellence pa Caribe y Latino America. 


Na 2022, Vasco a gana un entrada den un compe- 
tencia di potret conduci pa Fundacion Parke Nacional 
Aruba y Post Aruba pa conmemora International World 
Oceans Day riba 8 di Juni. Como un persona cu ta gusta 
landa y duik, un amante di fotografia bao di lama, e ta 
orguyoso di por tin un stempel Arubiano cu un potret 
cu el a captura di un caracol di lama na Arashi Reef. 


Empleadonan na Hilton Aruba ta aprecia Vasco su lider- 
azgo excepcional, conocemento di operations y food & 
beverage, anto ta desea Vasco hopi exito den su meta 
nobo. Un danki hopi grandi ta bay na Vasco pa a contribui 
grandemente cu satisfaccion di nos bishitantenan, inter- 
accion cu miembronan di e team,cu un liderazgo proac- 
tivo y positivo. Siguramente lo haya falta di su presencia 
na e resort, pero su amor y pasion pa diving, Aruba lo 
semper sigui na ta su di dos hogar leu for di cas. 


General Manager Vasco v. Baseli 
ta despedi di Hilton Aruba 

E 
prome dia di La Cabana su celebracion di Himno 
y Bandera a organisa un wega di futbol cu Boy 
Roch liderando e actividad exitoso aki, hunto cu Ce- 
sar Tromp, Jacqueline Rosel y Jeannete Brooks. E 
brigada culinario y staff di cushina encarga di e ca- 
tering excelente pa e evento, a haci un tremendo 
trabao den honra Aruba su celebracion nacional. 


La Cabana su team di comision social ta druk 
henter aña pero ta engrandece nan actividad 
rond di e dianan di fiesta cu e meta pa triplifica 
su esfuersonan pa sostene actividadnan dibertido 
pa bishitantenan. E campeonnan pa loke tabata 
e wega di futbol, un team consistiendo di Front 
Office, Bell & Activities, a bay cu e trofeo te cu otro 
aña, cu Food & Beverage tumando e di dos luga. 
Riba e di dos dia di e programa, Santa Rosa, e 
isla su organisacion encarga cu pesca y agri- 
cultura 
a 
traha 
un 
presentacion 
informa- 
tivo tocante plantanan medicinal y hierbanan. 
Ludwig Rasmijn di Santa Rosa, hunto cu su colega 
Randy Maduro, a papia tocante diferente mata cu 
ta wordo uza manera medicina, describi nan bene- 
ficionan y varios otro empleadonan tabata hopi 
interesa den sinja mas tocante propiedadnan cura- 
tivo di nos plantanan local. Ludwig tambe a logra 
na contesta varios pregunta y elabora riba servi- 
cionan cu Santa Rosa ta brinda, como tambe 
algun tip pa plantacion. E Comision Social a 
gradici nan y presenta nan cu un toke di aprecio. 
E di tres dia di e programa a habri cu un cere- 
monia tradicional di nos bandera presenta pa Guest 
Care Manager Ena Vrolijk. Esaki tabata e parti mas 
formal di e programa. E Himno Nacional ‘Aruba 
Dushi Tera’ a wordo canta por medio di empleado 
Lyrza Lansiquot di e departamento di Actividad. E 
celebracion a continua cu Musica pa Jerrino Bass 
y un luncheon special estilo Arubiano den un area 
di e cafeteria cu a ricibi un decoracion hopi bunita, 
e ‘chit-chat cafe’, sirbiendo platonan Arubiano 
delicioso di un menu prepara pa e team culinario. 
Kudos na La Cabana su Comision Social pa a haci e 
tres dianan di Himno y Bandera hopi special y patri- 
otico pa un y tur. 


La Cabana Beach Resort & Casino a celebra nos 
Himno y Bandera cu actividadnan pa tres dia largo 


Diaranson, 22 Maart 2023 
COMUNIDAD 
18 
AWEMainta 


T 
ur mucha, sin importa nan sexo, 
limitacion of herencia social cultur- 
al, tin derecho riba desaroyo, cuido y 
educacion. Riba e Dia Mundial di Down 
Syndrome, Departamento di Mucha y 
Hoben (DMH) kier comparti cu comu- 
nidad tocante un proyecto y vision, cu 
a inicia na augustus 2020 pa e Centro- 
nan di Cuido di Mucha na Aruba. 


Intervencion trempan ta un aspecto 
crucial y importante di diversificacion 
y inclusion y ta sumamente necesario 
pa desaroyo optimal y saludabel di nos 
muchanan. Esaki ta exigi tambe pa 
bin cu un accion di maneho hopi mas 
concreto, pa por realisa un structura di 
cuido duradero y sostenibel na biene- 
star general di nos muchanan dentro di 
centro di cuido di mucha. 


DATO INTERVENCION TREMPAN 
E 
cifranan 
for 
di 
Landelijke 
Kwaliteitsmonitor 
Kinderopvang 
(LKK) na Hulanda a indica cu alred- 
edor di 24% di e muchanan dentro di 
‘kinderdagopvang’ (traimerdia) y rond 
di 37% di e muchanan den centro di 
cuido di mucha (peuteropvang) tin 
un necesidad di cuido special, segun 
e trahadornan pedagogico. E gran 
mayoria di e grupo aki tin necesidad 
extra na sosten di idioma y tambe ta 
indica desafio den comportacion of tin 
cierto caracteristica di autismo (6%), 
limitacion fisico y cognitivo (2%). Pues 
tur e muchanan aki tin mester di aten- 
cion y cuido extra of adapta. 


Na Aruba tambe nos ta acumulando 
dato actualmente den e centronan 
di cuido, pa asina DMH desaroya 
un sistema di cuido di interven- 
cion trempan pa e muchanan di 0 – 
4 aña den centro di cuido di mucha. 
Intervencion Trempan den Centro di 
Cuido di Mucha ta un mester y ta parti 
di derecho di mucha tambe, ya cu esaki 


ta brinda nos muchanan cu neces- 
idad special e oportunidad husto y 
optimal, pa ta identifica mas trempan 
y crea un plan di accion profesional, 
conhuntamente cu e involucracion di 
e mayornan y dicho centro di cuido di 
mucha, cu sosten profesional di coor- 
dinacion di Departamento di Mucha y 
Hoben (DMH). 


INICIO DI INTERVENCION TREMPAN 
DEN CENTRO DI CUIDO DI MUCHA 
A base di e resultadonan di investiga- 
cion (Nulmeting in Kinderopvang van 
Aruba) di 2021 conhuntamente cu 
CBS, a tuma contacto cu 23 centro di 
cuido di mucha cu a indica cu nan tin 
necesidad pa haya sosten den guia 
profesional di e muchanan cu un nece- 
sidad special. Di e 23 centro di cuido 
cu a indica den e Nulmeting di ta tuma 
mucha cu necesidad special, 10 centro 
di cuido di mucha a brinda e espacio y 
oportunidad pa ta parti di e proyecto 
piloto. Den 2021 y 2022 a percura pa 
delinea un ‘pathway’ di Intervencion 
Trempan di DMH for di varios encuentro 
fructifero. Di e 8 centro di cuido di 
mucha, un total di 141 famia a haci 
peticion oficial na DMH pa yena e 


‘Developmental Milestone Checklist’ 
‘di ‘Centrals for Disease Control and 
Prevention” (CDC) di Merca, cu ta un 
instrumento di screening. Tambe a 
uza como instrumento di evaluacion 
‘Developmental Assessment for Young 
Children – Second Edition”, (DAYC-2), 
di cual a resulta cu 66 caso ta uno di 
preocupacion concreto di necesidad 
special, ya cu nan ta score bou di e 
criteria di cumpli cu 80% di e aspec- 
tonan di desaroyo segun edad. 


STATUS ACTUAL DI INTERVENCION 
TREMPAN 
E aña aki ta completamente dedica pa 
crea un ‘pathway’ social di sosten, guia 
y ayudo profesional p’e 30 muchanan 
di 1-4 aña, cu ta den e proyecto 
piloto. Desde januari te juli, lo traha 
cu e muchanan aki, conhuntamente 
cu e diferente stakeholders, cu ta 
forma parti di e concepto di sistema 
di Intervencion Trempan di DMH. Esaki 
ta un prome paso concreto di DMH, 
pa brinda atencion na e muchanan 
cu necesidad special y asina crea un 
sistema di cuido y sosten profesional 
dentro di centro di cuido di mucha y lo 
brinda mas informacion na comunidad. 


DMH trahando riba diversificacion y inclusion 
cu su proyecto Intervencion Trempan 

R 
ecientemente autor Olga Buckley a publica un buki nobo pa 
mucha 6tula Bons Slip. Bons Slip ta un buki cu 6n como tema 
principal celebra bi-culturalidad. E mensahe di Bons Slip ta pa 
nos celebra con unico y bunita nos cada un ta y cu nos ta diverso 
pero di mes balor, tanto pa loke ta trata nos forma fisico, como 
nos cuminda y nos cultura en general. 
Despues di e lansamento exitoso di Bons Slip na Fa6ma College 
dia 25 di februari 2023, autor Olga Buckley a cuminsa cu su gira 
di firmamento di buki na e librerianan na Aruba. E acogida di e 
prome sesion di firmamento na Plaza Bookshop a demostra cu 
mucha na Aruba ta gusta lesa storia cu ta relata na nan contexto 
y ta conta den nan idioma. No 6n duda cu s6mulacion y mo6va- 
cion di par6 di mayor y educador ta importante den esaki. Por a 
experiencia esaki cu bishita di Juffrouw Jackie di Scol Sagrado 
Curason na Savaneta y su dos alumnonan, Isabella y Enzo. 
Juffrouw Jackie a uza e firmamento di buki aki como un tarea di 
scol den cuadro di celebracion di 18 di maart. E tarea tabata pa 
scoge un strofa for di nos himno, Aruba dushi tera, cu ta impre- 
siona nan y pa entrevista e autor den contexto di un palabra clave 
den e strofa aki. 


Isabella y Enzo a scoge e strofa ‘Orguyo di nos tur’ y e palabra 
orguyo.. Manera dos profesional nan a splica e meta di nan tarea 
y a puntra e autor permiso pa entrevist’e y graba e entrevista riba 
cellular di Juffrouw Jacky cu a duna nan tur su confiansa pa uza 
su cellular. Nan a haci pregunta masha al caso y profundo relata 
na e concepto orguyo, formula den bon Papiamento, teniendo 
cuenta cu e tecnica di haci pregunta, manera e.o wak e persona 
den su cara, papia cla, hala rosea debidamente y mas impor- 
tante cu un sonrisa sin e minimo di tension. Tabata un comber- 
sacion masha ameno y autor Olga Buckley a emociona masha 
ora nan a expresa di ta orguyoso cu Aruba 6n autor cu ta skirbi 
na Papiamento y cu ta tene cuenta cu nan gusto di buki y tambe 
pa e bunita forma aki di educa y forma mucha. E tambe a mustra 
masha interes den loke e muchanan gusta, nan hobinan y nan 
deseonan pa futuro. 


Diasabra awo dia 25 di maart di 11.or am pa 13.or pm autor Olga 
Buckley ta warda bo na Libreria Van Dorp pa su di dos sesion di 
firmamento di buki. Tin un regalito special pa e prome 8 muchanan 
cu yega Van Dorp. Bons slip ta obtenibel na Papiamento y na 
Hulandes na e librerianan Van Dorp y De Wit y na Plaza Bookshop. 
Dia 25 di maart di 11.00 pa 13.00 autor Olga Buckley lo ta 
presente na Boekhandel Van Dorp pa firma bo ehemplar di Bons 
Slip. Keda pendiente pa mas sesion di firmamento cu lo sigui na 
otro localidad. 


Invitacion Firmamento di buki nobo 
di autor Olga Buckley, Bons Slip 

D 
ianan 10 y 11 di maart 2023, mi a asisti na dos actividad 
di Comite Olimpico Arubano. Ambos actividad tabata ex- 
itoso y cu ta refleha trabou y logronan grandi. 


Encuentro di comunidad deportivo cu sector priva comer- 
cial 
Dia 10 di maart COA a organisa un encuentro cu sector priva 
y personanan clave den e comunidad deportivo. Durante e 
anochi aki diferente persona a hiba palabra. Un di nan ta 
President di IOC, sr. Thomas Bach. Sigur e importancia y 
impacto di deporte a keda subraya durante e anochi aki. 
Alabes e beneficio cu sector priva y comercial por saca 
di deporte y nos deportistanan. Deporte no ta solamente 
medaya pero e ta tambe e balornan cu deporte ta trece cune. 
E balor real ta den yuda otro, den asisti otro, pa ta solidario 
cu otro y yuda otro engrandece y forma nos comunidad. Den 
deporte prome cu cualkier logro ta trabounan duro ta tuma 
lugar. Nada no ta bin cay for di shelo. Mescos ta conta den 
mundo di comercio. 


Na hopi manera sector priva comercial por yuda nos depor- 
tistanan. Esakinan sigur a keda enfatisa durante e anochi 
aki. Tambe a keda subraya e posibilidad di crea situacion 
‘win-win’ pa ambos partido. Otro aspecto cu a keda trata ta 
e echo cu nos topsportersnan ta conoce hopi reto, no sola- 
mente financiero pero tambe den relacion cu nan trabou. 
Nan no ta haya facilmente liber pa prepara of biaha pa 


competencianan, cual ta trece su retonan cu ne. 


Na mi opinion e anochi aki a bay bon y hopi hende a asisti. 
Inicio di un proceso cu segun e ta bay ta desaroyando lo por 
trece beneficionan grandi pa ambos stakeholder. 


Apertura Oficina nobo di COA 
Diasabra mainta, dia 11 di maart, COA a realisa apertura di 
nan edificio nobo. Un edificio cu a keda masha bunita mes y 
cu e atencion special na nos deportistanan, nan cas! E aper- 
tura a tuma lugar mediante un Festival Deportivo caminda 
tabatin demostracion di algun di nos deportenan Olimpico y 
e deportenan mas popular na Aruba. Un mainta hopi ameno 
y deportivo. 
Archivo Nacional tambe tabata tey presente cu un exposi- 
cion di e historia di deporte na Aruba. Riba e dia special 
aki señoranan Wanda Broeksema y Nicole Hoevertsz a keda 
reconoci pa nan trabounan realisa pa e mundo di deporte. 
Sigur mi tabatin e oportunidad di traha hunto cu sra. 
Hoevertsz y mi sa cu e merece esaki y mucho mas. No sola- 
mente pa su trayectoria pero tambe pa e aporte grandi cu 
e ta haci na e mundo deportivo aki na Aruba. Un pabien na 
ambos cu a ricibi e atencion special aki di IOC. 


Mi kier a termina felicitando COA cu ambos actividad y 
alabes gradici nan pa nan trabou pa e mundo deportivo aki 
na Aruba. 


Parlamentario Shailiny Tromp-Lee (MEP) cu 
palabra di felicitacion pa Comite Olimpico Arubano 

A 


samblea General di Nacionnan Uni a proc- 


lama dia 21 di maart como Dia Interna- 


cional di Mondi. E dia aki ta pa celebra y am- 


plia conocemento di e importancia di tur tipo 


di mondi. Na Papiamento ta defini un mon- 


di como un area cu hopi mata cu hende no a 


planta. Na Ingles nan ta yama un area asina 


aki forest. E definicion di forest ta un area of 


tereno na unda mata ta predomina sin inter- 


vencion di hende. Algun caracteristica di mon- 


di ta e.o. e concentracion di mata den canti- 


dad halto, e haltura di e matanan, su balor den 


uzo y area y su funcion ecologico. 


Localmente nos mondinan tin nan importancia 


y ta brinda nan servicionan. Mundialmente e 


servicionan aki ta multiplica y asina brinda 


mundo henter mas ainda. Ta solamente si e 


mondinan aki ta den un estado saludabel nan 


lo por brinda humanidad nan servicionan cu 


ta aporta na salud di hende. 


E tema pa e aña aki ta “Mondi saludabel pa 


hende saludabel”. P’esey riba un dia manera 


esaki, Directie Natuur en Milieu (DNM) ta 


encurasha comunidad pa aporta cu planta- 


mento. Asina bo no ta aporta solamente na 


mas mata pa Aruba y pa mundo, pero bo ta 


yudando bo mesun salud. Den e relato aki 


nos ta duna diferente ehempel, unda ta splica 


con mondi den estado saludabel ta aporta na 


salud di humanidad. Ademas lo inclui kico nos 


por haci pa duna mondi un ayudo. 


Ta considera mondi como botica natural. Tin 


mas di 50,000 sorto di mata na mundo cu 


tin balor medicinal. Den e areanan di mondi 


salvahe tin comunidadnan chikito cu ta uza 


e matanan como medicina natural. Pero 


tambe tin medicina farmaceutico cu ta bini 


di e matanan di mondi salvahe. Ta uza algun 


di e matanan pa traha remedi cu ta combati 


malaria of tambe cancer. Por ehempel, ta uza 


e medicamento cu ta deriva di e mata peri- 


winckle di Madagascar, cu tin parecido na e 


famia di e sorto magdalena, pa traha remedi 


farmaceutico pa tratamento di pashent cu ta 


sufri di cancer. Localmente, mester bisa cu tin 


hopi mata cu nos antepasadonan tawata uza 


pa traha asina yama remed’i tera. Por bisa cu e 


practicanan aki no a resulta di ta sostenibel ni 


tampoco a wordo comproba cientificamente. 


Pero locual ta trata e frutanan manera lamunchi 


of shimarucu, ta comproba cu nan tin hopi 


vitamina C, cu sigur ta contribui na nos salud. 


Mondi saludabel ta proteha nos contra malesa. 


Mondi ta sirbi como barera natural pa combati 


transmision di malesa di bestia pa hende. E 


riesgo ta bira mas halto pa hende su salud 


ora cu tin practica di deforestacion na gran 


escala, cu ta encera rosamento di mondi. A 


raporta mas di 30% di malesa nobo despues 


di e añanan 60, cu ta atribui na e cambio di 


uzo di suela. Hende a bay mas den desaroyo 


y a kita mondinan grandi na un manera no 


sostenibel y asina a sigui desaroya en bes di 


keda practica plantamento y cria di bestia. 


Areanan di mondi ta yuda boost salud mental 


y salud fisico. Pasa mas tempo den natura- 


lesa ta incrementa emocion positivo, cu ta 


yuda baha nivel di stress, presion, depresion, 


cansancio, ansiedad y tension. Palonan di 


mata den area di ciudad ta absorba gasnan 


cu ta causa polucion, causa pa trafico y indu- 


stria. Mata ta sirbi como filtro pa e particu- 


lanan chikito manera stof, sushi, huma y asina 


ta yuda e populacion urbano preveni malesa 


respiratorio. 


Mondinan salvahe ta un parti central pa 


combati e menasa di mas grandi pa salud 


cu humanidad ta confronta, esta cambio di 


clima. Mondi salvahe den condicion salu- 


dabel ta yuda tene e temperatura global na 


nivel y den balans. Mondi y matanan ta yuda 


contra temperatura halto y clima extremo, cu 


ta un reto di salubridad na nivel mundial. Aki 


por pensa riba heat stroke, calamidadnan cu 


consecuencia pa un grupo grandi di hende 


pareu. Locual por haci pa yuda cu e temper- 


atura halto ta haci adaptacion den diseño di 


cas, incorporando mata. Por ehempel, laga 


mata grandi na nan luga ora di prepara tereno 


pa construccion. Mata posiciona na manera 


adecua rond di edificio ta yuda tene e temper- 


atura y e aire fresco. Tur esakinan ta baha e 


necesidad di instala airco y asina ta scapa 


gasto halto di coriente. Nos mondinan ta bou 


menasa y mester di nos ayudo. E mondinan ta 


bay perdi na gran escala pa motibo di rosa- 


mento. 


Manera menciona, mata y mondi ta yuda 


humanidad. Hopi biaha no ta para keto y 


realisa e servicionan cu e mondinan ta brinda 


nos. Por ehempel, ora cu nos bebe un glas 


di awa hunto cu e paracetamol, traha un 


cas, skirbi un buki, casi nunca ta pensa riba 


e conexion cu esakinan tin cu mondi. Esaki 


y hopi otro aspecto di bida ta conecta cu 


mondi salvahe. Pero localmente hopi kier sigui 


desaroya, traha cas of edificio di negoshi. 


Inversionistanan ta bini di exterior cu deseo 


pa traha hotel y edificio sin tene cuenta cu tin 


regla y ta desea rosa terenonan plat, sin tene 


cuenta cu por ehempel maneho di aanlegver- 


gunning. E daño y desbalansa cu esakinan ta 


crea tin ora ta irecuperabel. Bestia ta perde 


nan habitat, cu por ta e matanan of suela. 


Areanan completamente rosa ta haya temper- 


aturanan mas halto cu normal. Tin ocasion e 


suela ta degrada y ta ocasiona erosion y/of 


inundacion. Consecuentemente, pa falta di 


creatividad y falta di respet pa naturalesa y 


regla, nos ta haya mas edificio y menos mondi. 


DNM ta boga pa un maneho sostenibel di 


mondi y e uzo sostenibel di nan recursonan. 


Esaki ta e yabi pa combati cambio di clima. 


Probablemente asina nos ta aporta na pros- 


peridad y bienestar di e generacion actual 


y esun cu ta sigui. Nos mondinan tin un rol 


crucial den alivia pobresa na mundo y asina 


por alcansa e metanan di desaroyo sostenibel 


proponi pa Nacionnan Uni pa 2030 (SDG’s). 


Mondinan ta brinda hopi beneficio na salud 


di hende; ta purifica awa, captura carbon pa 


combati cambio di clima, ta provee cuminda 


y yuda cu necesidad di medicina pa salba 


bida di hende. Asina por wak cu mondinan ta 


aporta na bienestar general di hende. 


Mondinan ta aporta hopi na nos salud, no 


solamente fisico, pero tambe mental. E Dia 


Internacional di Mondi aki DNM ta boga pa 


no solamente tuma of kita for di mondinan, 


pero tambe duna bek y aporta na mondinan 


pasobra mondi saludabel ta trece cune hende 


saludabel. Ban sigui planta y yuda e matanan 


cu mester di mas awa pa crece, bonda y 


produci fruta y berdura, pa asina nan sigui 


duna tur e otro beneficionan cu nan ta trece 


cu nan. Feliz Dia Internacional di Mondi. 


Dia Internacional di Mondi 2023 cu mensahe 
“Mondi saludabel pa hende saludabel” 

R 
ecientemente Prome Minister a 
atende celebracion di 54 aniver- 
sario di Inmigracion Aruba. Prome 
Minister Evelyn Wever - Croes den 
nomber di Gobierno di Aruba a fe- 
licita tur esnan cu ta traha na e de- 
partamento y gradici nan pa e tre- 
mendo trabou cu nan ta haci. 


Trabou di inmigracion no ta facil, 
esnan cu ta traha na inmigracion ta 
haya nan mes entre otro cu casonan 
humanitario hopi dificil pa atende 
y esaki ta pone un presion extra 
grandi riba nan trabou. Durante un 
encuentro amento conhuntamente 
cu stakeholders, Prome Minister 
Wever - Croes a gradici e traha- 
donan pa e papel importante cu 
nan a hunga tempo di pandemia, 
specialmente ora a habri frontera 
bek. 


“Danki Dios nan tabata bon prepara 
y bon ekipa y cu nan tabata 
dispuesto pa haci e trabou y awo ki 
ta mira cu poco poco Aruba ta recu- 
perando na e manera cu ta recupe- 
rando.” 


Prome Minister a sigui splica cu na 
e ocasion tambe a toca e tema di 
organisacion y reorganisacion y e 
proximo reapertura di fronteranan 
maritimo cu Venezuela cu tambe 
ta pone presion riba nan trabou. 
Teniendo tur esaki na mente, 
Premier Wever - Croes a expresa 
cu ta contento cu por celebra 
conmemora y principalmente hunto 
por sigui enfrenta retonan cu tin 
dilanti. 
“Pabien na e director di Inmigracion 
Aruba sr. Andrew Hoo y tur esnan 
cu ta labora na inmigracion pa e 
trabou cu ta haci.” 


Den cuadro di cumplimento di 54 aniversario 


Prome Minister a felicita trahadonan di inmigracion 
pa e trabou importante cu nan ta eherce 

Fortaleza Pa Famia 


PASOBRA Dios no a destina nos pa furia (destruccion) ma pa obtene salbacion, pa medio di nos Señor Hesus Cristo. 
Kende a muri pa nos, pa sea nos ta lanta of drumi, nos biba hunto cun’E. P’esey encurasha otro y edifica otro, mescos cu 
boso ta haciendo tambe. ( 1Thesalonisensenan 5:9+10). 


Señor no ta tarda cu su promesa, manera algun tin esaki pa tardansa,ma e tin pasenshi pa cu boso,y no kier pa ningun 
hende bay perdi, ma pa tur bin na repentimento (2 Pedro 3:9). 


Tur hende ta na altura, cu nan por scoge: *Sea e caminda di bida eterna den Cristo Hesus, of e * Caminda di perdicion, 
cual ta morto eterno den fierno. 


No tin excuus ta dos caminda tin y ta un bo por scoge, aki nan no tin wega of basila, pasobra den Cristo, no tin politica, 
ni tampoco tin gamblemento cu alma di hende, bo mester scoge seriamente pa Cristo, pa asina bo alcansa bida eterna, 
pasobra bida eterna ta solamente den Cristo bo por haye. 


Cristo Hesus ta e unico mediador entre Dios y hende, tur hende cu kier yega cerca Dios, mester pasa via di e porta y 
caminda cu yama Cristo Hesus y esaki ta sin excepcion, pasobra cerca Dios no tin discriminacion, ni tampoco halsamento 
di hende of hende preferencial, ta nos tur ta pecador y nos mester di un Salbador, un Redentor y nos ta haye den Cristo 
Hesus. 


Segun e barco di mentira ta nabega tur caminda guia pa satanas y su demoñonan, hopi hende no ta nota con facilmente 
nan ta wordo hala den e caminda di scuridad y perdicion. 
Pasobra tur esnan cu ta bay contra boluntad y principionan di Dios, ta bira tripulante di e barco, y e unico manera pa 
bandona e barco, ta di bini na careda na Cristo Hesus pa asina evita condenacion eterno (Juan 3:17+18). 


Pasobra Dios a stima e mundo asina tanto, E a entrega su yiu unigenito pa ken cu kere den dj’E no bay perdi ma haya bida 
eterna. Ken cu kere den Señor Hesus Cristo lo ricibi bida eterna. 


Den Cristo Hesus tin salbacion y liberacion pa tur hende, e criminal, ladron, adultero, homosexual, lesbiana, tur tipo di 
genero, bendedo di droga, violado, pedofil etc. 
Señor a bisa den su palabra bin cerca Mi tur cu ta cansa y carga y lo Mi duna boso sosiego (Mateo 11:28). 


Te ainda tin hopi cu ta mara den scuridad, y cu no kier acepta e oferta milagroso aki di salbacion, nan ta rechasa Cristo 
Hesus, y awor tur esnan cu ta apoya hende den nan inmoralidad y pica cu ta hiba nan na condenacion, ta mesun cos cu e 
persona den inmoralidad y pica (Romanonan 1: 32). 


Pasobra si bo ta sconde wak polis pa duna un persona chens pa horta, bo ta mes ladron cune, cuanto mas ainda ora den 
bo sano huicio, bo ta apoya maldad y inmoralidad. 


Un mayor cu ta sconde cosnan horta pa su yiu, ta mes ladron cu e yiu cu ta kibra drenta den cas di hende. Un mayor cu ta 
stima su yiu nunca por apoye den inmoralidad y maldad. 


P’esey somete boso mes na Dios, resisti e diabel y e lo huy for di boso. Hala cerca Dios y E lo hala cerca boso. Limpia boso 
mannan boso pecadornan, y purifica boso curason, boso di curason dobel (Santiago 4:7+8). 


Ta tempo pa tur hende realisa cu salbacion ta solamente den Cristo Hesus, no tin otro caminda, pasobra Cristo Hesus ta e 
caminda di e Berdad y Bida. 


Sinceramente, Pastor Marcel Balootje 


Scoge pa Cristo, solamente den Cristo Hesus tin salbacion 


Diaranson, 22 Maart 2023 
OBITUARIO 
24 
AWEMainta 


Mi no a muri. 
Ta pesey mi no a bisa ayo. 
Mi a dijes habri mi halanan 
y bula bai keiro. Boso a keda atras. 
No laga tristeza domina boso. 
Keda uni un cu otro pa mi alma, 
esey lo ta un alegria. 
Recorda mi cu hopi amor. 


“Alaba SEÑOR como E ta bon, 
Pasobra Su amor ta eterno.” Salmo 106:1 


Cu inmenso dolor na nos curason pero conforme cu 
boluntad di Dios nos ta anuncia fayecimento di: 


Elio O. Heronimo 
* 24-05-1943 -- † 18-03-2023 


Na nomber di su: 


Casa: Jeanette Heronimo / Lopez-Henriquez 


Yiunan: 
Elio Omar y Hilda Heronimo 
Giomar Heronimo y Yeritza Tromp 
Marisol Heronimo 
Alexi Heronimo y Jolina Tromp 


Nieto(a)nan: 
Sheidy Falconi, Dylan Heronimo, Dwayne Webb, 
Steve Heronimo, Francis Heronimo, Elise Heronimo, 
Nolan Heronimo y Nelina Heronimo 


Mescos cu nieta: 
Yeralvienne Vrolijk 


Rumannan: 
†Ronnie Heronimo y famia 
†Boei “Ciro” Heronimo y famia 
Lillian Heronimo y famia 
†Oscar Heronimo y famia 
Albert Heronimo y famia 
Marcia Heronimo y famia 


Swa stima: 
Richard y Rita Lopez-Henriquez y famia 


Subrino(a)nan y primo(a)nan na Aruba y den 
exterior. 


Mihor amigo(a)nan: 
Leo Croes, Amador Oduber, Alex Falconi, Doc 
Williams, Caicai Williams, Donny Kelly, Loly Berkley y 
Regina Merveille 


Famia di Mascaruba, Famia di baseball, Ex- 
coleganan di Tarabana y EPB Hato 


Bisiñanan: 
Michael y Neli Croes, famia Kip, famia van der Biezen 
y famia Perez 


Demas famia nan: 
Heronimo, Lopez-Henriquez, Lacle, Oduber, Koridon, 
Saade, Flanegin, Lampe, Willer, van Zetten, Tromp, 
Berkley, Falconi, Webb 


Un danki grandi na su dokter di cas, Dr. Marcel 
Etienne Ho-Kang-You 


Nos kier a pidi nos disculpa si den tristeza nos por a 
lubida algun miembro di famia. 


Oportunidad pa condolencia: diabierna 24 di maart 
2023 na Aurora Funeral Home di 2:00 pm pa 4:00 pm, 
sigi pa e acto di cremacion den seno di famia. 


Na lugar di flor of krans, un donacion na Hospice 
Atardi lo ta altamente aprecia. Lo tin un box 
disponible. 


Nos ta lamenta cu prome y despues di condolencia 
nos no por ricibi bishita na cas. 


“Bou di alanan di Dios mi ta sigur” 
Abo cu ta biba bou di amparo di Altisimo, 
ta hospedá den sombra di Dios Omnipotente, 
bisa Señor: 
“Mi refugio, mi forti, mi Dios, den kende mi ta 
pone mi konfiansa” 
Salmo 91:1-2 


Cu profundo sentimento nos ta anuncia 
fayecimento di: 


Sra vda Getruida Angelica 
Leonard – de Cuba 
Mihor conoci como “Lica” 
*16-11-1924 - †15-03-2023 


Na nomber di su bisnieto cu a cuide te na su 
final : 
Engelbert “Jun” Visser 


Yiunan: 
† Nicolaas “Nico” Visser y yiu 
Jean Pierre Visser y famia 
† Gwendoline ”Gwendy” Visser y yiunan 
Johan y Monica Schoonen y Famia na 
Hulanda 
Anthon Schoonen y famia na Hulanda 
† Hendrik “Henky” Visser y yiunan 
Engelbert Visser y Yiunan 
Ebert Visser y yiunan 
Eldrick Visser y yiunan 


Rumannan: 
† Maria y † Jossy Brokke – de Cuba y yiunan 
Mirna, Jeanette,Richard, Jossy, Lindha, 
Dhaddy, Auritha y famia 
† Bubu y † Nila Gomez- de Cuba y yiunan, 
†Isaac, Fidel, Jos, Miriam,Valentina, Vladimir 
y famia 
† vda Elsa Boerman - de Cuba y yiunan 
Henk, Louise, Greta y famia 
† Nico de Cuba y yiu 
Junior y famia 
† Anna y †Angel Krosendijk – de Cuba y yiunan 
Tito, Elsa, Jessie y famia 
† Teresita y †Icho Tromp – de Cuba y yiunan 
Jean, Donny, Roland, Rigo, Roxana y famia 
† Chanita y †Rein Scheper – de Cuba y yiunan 
Amado, †Uki, Gianna, Nonny, Linda y famia 
Alva Hoek y Miloushka y famia 
Sra Jacoba Verhoeks y famia 
Ruudje Balinge y famia 
Maty Balinge y Jeanine Tromp 


Bon bisiñanan: 
Elvira Maduro y famia, Genoveva Flores y 
famia y demas bisiñanan di su bario di Dakota. 


Comer y compernan, tur su ihanan y demas 
famia: 
De Cuba, Leonard, Visser, Verhoeks, 
Winterdaal, Aponte, Fingal, Schwengle, 
Gomez, Brokke, Hoek, Garcia, Pieters, 
Feliciana, Croes, Boerman, Krosendijk, Luydens, 
Arends, Scheper, de Kort, v/d Linden, Tromp, 
Angela, Marin, Velasquez y demas famia ta 
invita pa e acto di despedida cu lo tuma 
lugar diahuebs 23 di Maart, 2023 na Aurora 
Funeral Home for di 2:00 – 4:00 p.m. sigi pa un 
Response y Cremacion cu lo tuma lugar den 
seno familiar. 


Ta pidi disculpa si por a lubida famia den e 
momentonan aki. 
Despues di entierro ta disculpa pa no ricibi 
bishita di condolencia na cas. 


“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 
Pa mi bolbe haña forsa”. 
Salmo: 23 


Di parti di su famia cu semper e la stima y cu semper a 
y lo keda stime ta anuncia fayecimento di nos Reina, 
Casa, Mami, Moma, Yiu, Ruman, Amiga 


Laura Ramona 
Loefstop-Lopez 
*08-05-1968 - †20-03-2023 


Na nomber di su: 
Esposo: Benito (Ety) Loefstop 


Yiunan: 
Christopher Loefstop 
Denny Loefstop y Jaydiene Croes 
Lendle Loefstop 
Sendy Loefstop 


Su nietonan cu ta su curazonan stima: 
Gydeon Loefstop, Elaih Loefstop 


Suegra : Gregoria (Jojo) Tromp Loefstop 
Mama: Swinda Bernabela 
Tata: Jacobo Lopez 


Rumannan: 
Raul, 
Maikel, 
Orlando, 
Gregory, 
Asthon 
Asher 
Aaron 


Cuñanan: 
Elizabeth (Betty) Loefstop y Famia 
Elda Loefstop 
Clea y Maiky v/d Biezen y Famia 


Pepe: Susana Lopez. 


Tur omo y tantanan, Prima y primonan, Subrina y 
subrinonan. 


Manera yiu: 
Ronwayne Kock, Giliane Wester, Pierre y Jeanoir 
Koolman, Jaydien y Ideliene Geerman, Ginoushka 
Tromp, Eshlaine Panneflek. 


Amiganan manera ruman stima: 
Frenk y Thais Kock y famia, Imelda y Dito Koolman y 
famia, Maria (Chia) Martina - Kock y famia, Marieta 
Kock y famia, Raquelita Maduro y famia, Amanda Li y 
famia, Jess Anthonij y famia, Janien Bernabela y famia, 
Angela Lopez y famia, Joyce y Chido Geerman y 
famia, Frans y Ruth Tromp y famia, Esther Panneflek 


Bon Bisiña: Vera Loefstop, Jairie y Kelvin Ruiz Loefstop y 
famia, Lloyd Loefstop y famia 


Ihanan: Merrel y Maishel Carrera y yiu, Niurca Kock y 
famia , Quinten y Zetcia Kock, Nyshell y Danielle Curie, 
Jessica y Byron Barten, Naomi de Weever, Kendrick y 
Wilson Noguera, Maikel y Keyla v/d Biezen, Raul Jr. y 
Cherrylusha Lopez 


Demas famianan: Loefstop, Lopez, Bernabela, Curie, 
Koolman, Kock, Tromp, Cornes, Nava, Anthonij, Croes, 
Ruiz, Pikeri, de Weever, Bressers 


Tur su amistades nan di Gaita Talentoso, DLS, Jungle 
Vibes, Cas Princesa, Shine Music, The Specialist Aruba, 
Level up Brassband, Gaita Mama Rosa. 


Dia di condoleer lo ta diaranson 22 Maart 2023 di 7 pm 
- 9 pm na Aurora Funeral Home. 
Dia di entiero lo ta diahuebs 23 Maart 2023 na misa 
Santa Filomena Paradera di 9 am- 11 am despues pa 
Santana Catolico Kranwinkel na Paradera. 


Nos disculpa si den nos tristeza nos por a lubida di 
menshona famia y/o amigo/a 


Despues di entiero no ta risibi bishita na cas y ta pidi pa 
respeta nos dolor y privacidad. 


Diaranson, 22 Maart 2023 
AWEMainta 
OBITUARIO 
25 


The Lord is my shepherd; 
I shall not want. He made me lie down in 
green pastures and leadeth me beside 
the still waters. He restoreth my soul: 
he leadeth me in the paths of 
righteousness for his name’s sake. 
Psalm 23 
Elpidio Morales 
*07-04-1950 - †11-03-2023 


Left to mourn are his: 
Wife: Rosita Morales 


Daughter: Rachel Dimalanta 
Husband: Dennis Dimalanta 
Grandson: Gabriel Dimalanta 


Son: Elpidio Morales Jr. 
Grandson: Andrei Morales 
Grandson: Clarence Morales 


Son: †Peter Paul Morales 
Wife: Shiena Morales 
Grandson: Paul Morales 
Grandson: Chloe Morales 


Brothers and sisters: 
Leonila Morales Ibarra 
Paulo Morales Dixon 
†Pedro Morales 
Jesus Morales 
Maria Morales Decena 
Enriquita Morales Mallari 
Valentino Morales 
†Silva Morales Vasilio 
†Alberto Morales 
Vicky Morales 
†Luisito Morales 
Evelyn Morales 
Reino Morales 


Family and friends: 
Owen & Willie Panopio; Colleen & 
Joseph Maquiling; Anita Orara; Alma 
Vacunawa; Joselaine Diansay Escote; 
Marie Reblora & Cenon Leonin; Ami 
Henriquez-Mendez; Romeo Kilayko; 
Vernel Atijera; Imelda & Chee Leong 
Chong; Marina Abierra; Elsie Gurion; 
Virgie Bueno; Lynn & Sal Muccio 


The farewell ceremony will be on 
Thursday, March 23, 2023, at the Royal 
Funeral Home from 7 to 9 p.m., followed 
by the cremation which will be held in 
family kring. 


“Señor ta mi wardador, mi’n tin falta di 
nada. Den cunucu di yerba berde e 
ta ponemi sosega. E ta hibami na awa 
trankil, Pa mi bolbe haña forsa”. 
Salmo: 23 


Cu inmenso tristeza na nos 
curason nos ta anuncia fayecimento 
cristianamente di: 


Maria Emely 
Boekhoudt 
*15-09-1935 - †18-03-2023 


Acto di entiero lo 
wordo anuncia despues. 


Gradicimento y Invitacion 


Pa medio di esaki famia kier a gradici tur 
esnan cu na un manera of otro a duna nos 
sosten, consuelo y forsa durante e tempo 
dificil cu e fayecimento y entiero 
di nos defunto stima: 


Juan Francisco 
Flemming 


Boso muestra di atencion ta di hopi aprecio 
y un gran sosten pa nos. 


Nos kier a gradici en especial Dr. Van Trigt, 
Dr. Becker, Dr. Smith y nan assistentnan, 
HOH B4 y Hospice Atardi pa nan bon 
servicio, nan amor y nan bon cuido y 
atencion pa cu e famia. 


Especialmente tambe famia Oduber, 
Contreras pa nan bunita atencion total pa 
cu e defunto. 


Un danki na un y tur cu a manda whatsapp, 
email y a hasi yamada nan telefonico. 


Tambe na Aurora Funeral Home pa cu su 
bon servicio y atencion. 


Boso muestra di atenshon tabata un gran 
consuelo pa nos. 


Na mes momento nos ta invita famia, 
bisiña-, amigo- y conocirnan 
pa compaña nos na 3 Santo Sacrificio di 
Misa na misa Inmaculada Concepcion 
na Sta Cruz; diahuebs 23 di maart 2023 pa 
7:00 pm, diasabra 25 di maart pa 7:00 pm y 
diadomingo 26 di maart 2023 pa 6.30 pm. 


Boso presencia ta altamente aprecia. 


Gradicimento y invitacion 


Den nomber di su casa, yuinan, nieto 
(a)nan, rumannan y demas famia ta 
gradici tur esnan cu di un manera 
of otro a mustra nan atención y 
cariño durante bida, fayecimento y 
despedida di nos defunto stima: 


Silvio Casper Croes 


Danki special na staff y personal di 
Trinity Quality Care Services y Lions 
Club of Aruba pa nan ajudo. 


Nos ta gradici tur minister cu a duna 
nan atención y tur cu a contribui cu un 
donación pa Ambiente Feliz. 


Tambe na Aurora Funeral Home pa 
nan bon servicio. 


Alavez nos kier a hasi un invitación pa 
companja nos na 3 Santo Sacrificio 
di misa cual lo tuma lugar na Misa 
Imaculada Concepcion na Santa Cruz. 


Fecha y horario di misa: 
Diaranson, 22 maart 
Diabierna, 24 maart 
Dialuna, 27 maart 
Orario di tur misa : 7 pm 


